Държавен вестник, бр. 89, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  89
ПОСТАНОВЛЕНИЕ № 277
ОТ 5 НОЕМВРИ 2012 Г.
за приемане на Наредба за управление на 
строителните отпадъци и за влагане на ре­
циклирани строителни материали
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за упра­
вление на строителните отпадъци и за влагане 
на рециклирани строителни материали.
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за управление на строителните отпадъци 
и за влагане на рециклирани строителни 
материали 
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се регламентират:
1. предотвратяването и ограничаването на 
замърсяването на въздуха, водите и почвите, 
както и ограничаването на риска за човешкото 
здраве и околната среда в резултат на трети­
рането и транспортирането на строителните 
отпадъци (СО);
2. създаването на екологосъобразна система 
за управление и контрол на дейностите по 
събиране, транспортиране и третиране на СО;
3. изискванията за влагане на рециклирани 
строителни материали в строителството;
4. изискванията за управление на СО в 
процеса на строителство и премахване на 
строежи.
Чл. 2. Целта на наредбата е:
1. да се предотврати и минимализира об­
разуването на СО;
2. да се насърчи рециклирането и оползо­
творяването на СО за постигане на целите 
по чл. 32 от Закона за управление на отпа­
дъците (ЗУО);
3. да се увеличи употребата на рециклирани 
строителни материали;
4. да се намали количеството на депони­
раните СО.
Чл. 3. Наредбата се прилага за:
1. отпадъците по приложение № 1, обра­
зувани от строителни и монтажни работи 
(СМР), независимо от категорията на строежа, 
съгласно чл. 137, ал. 1 от Закона за устройство 
на територията (ЗУТ); 
2. отпадъци по приложение № 1 от премах­
ване на строежи по т. 1, в т.ч. след въвеждането 
им в експлоатация;
3. рециклирани строителни материали.
Г л а в а  в т о р а
ИЗИСКВАНИЯ ЗА УПРАВЛЕНИЕ НА СТРО­
ИТЕЛНИТЕ ОТПАДЪЦИ ПО ВРЕМЕ НА 
СТРОИТЕЛСТВОТО И ПРЕМАХВАНЕТО 
НА СТРОЕЖИ
Чл. 4. (1) Преди започване на СМР и/или 
премахване на строеж възложителят е отго­
ворен за изготвянето на план за управление 
на СО по чл. 11, ал. 1 ЗУО. 
(2) Изискванията на ал. 1 не се прилагат за:
1. премахване на сгради с разгъната за­
строена площ (РЗП), по-малка от 100 кв. м;
2. реконструкция и основен ремонт на 
строежи с РЗП, по-малка от 500 кв. м;
3. промяна предназначението на строежи 
с РЗП, по-малка от 500 кв. м;
4. строеж на сгради с РЗП, по-малка от 
300 кв. м;
5. премахване на негодни за ползване или 
застрашаващи безопасността строежи, когато 
е наредено по спешност от компетентен орган;
6. всички текущи ремонти.
(3) Забранява се нерегламентираното из­
хвърляне, изгаряне, както и всяка друга форма 
на нерегламентирано третиране на СО, в т. ч. 
изхвърлянето им в контейнерите за събиране 
на битови отпадъци или отпадъци от опаковки.
Чл. 5. (1) Планът за управление на СО 
включва:
1. общи данни за инвестиционния проект 
съгласно приложение № 2;
2. описание на обекта на премахване съглас­
но приложение № 3 – за проекти, включващи 
дейности по премахване на строежи;
3. прогноза за образуваните СО и степен­
та на тяхното материално оползотворяване 
съгласно приложение № 4;
4. прогноза за вида и количеството на 
продуктите от оползотворени СО, които се 
влагат в строежа, съгласно приложение № 5;
5. мерки, които се предприемат при упра­
влението на образуваните СО в съответствие 
с изискванията на чл. 10. 
(2) Принудителното премахване на неза­
конни строежи от органите на Дирекцията 
за национален строителен контрол (ДНСК) 
започва след изготвяне и представяне в съот­
ветната общинска администрация на план по 
ал. 1, в частта т. 1, 2 и 3. В останалата част, 
включваща задълженията на кмета на съот­
ветната община по чл. 10, ал. 4 ЗУО, планът 
се изготвя от общинската администрация 
преди окончателното разчистване на терена.
Чл. 6. В процеса на договаряне за възла­
гане на СМР и/или премахване на строеж 
възложителят или упълномощено от него 
длъжностно лице:
1. определя отговорно лице за изпълнение 
на плана за управление на СО за съответния 
строеж;